**Posti- ja logistiikka-alan unionin**

**PAU pääkaupunkiseudun toimihenkilöt ry**

**http://pauntoimihenkilot.pau.fi**

anita.lappalainen@posti.fi 1710/02.12.2010

**POIMINTOJA UUDESTA TYÖEHTOSOPIMUKSESTA**

*Neuvottelujen aikana. lisä- ja ylityökielto aiheutti joidenkin myymälöiden sulkemisia. Varsinaisesti neuvotteluja vauhdittivat Turun alueen pistelakot ja ulosmarssit postikeskuksista. Maan hallitus tuli vastaan postilaissa, esimerkiksi ykkösluokan kirje säilyy lakisääteisenä yleispalvelutuotteena. Näin torjuttiin päiväjakelutyön siirtäminen yöllä tehtäväksi. Viestinvälitys- ja logistiikka-alan työehtosopimus on nyt laajempi teksteiltään, koska siinä varaudutaan tulevaan postikilpailuun ja ns. kermankuorinta -yrityksiin.*

*Alihankinnasta, vuokratyövoiman käytöstä, työhönsidonnaisuudesta ja lisätyön teettämisestä tuli selkeitä parannuksia työehtosopimukseen. Myös sairaudenhoidon järjestämisestä sovittiin työehtosopimustasoisesti. Nykyiset hyvät Itella – käytännöt, jatkuvat edelleen Itellassa.*

*Kaksivuotinen sopimus on voimassa 8.11.2010–15.10.2012 ja palkankorotusten osalta yleisen linjan mukainen. Syksyllä 2011 korotukset tulevat tasoltaan noudattamaan sen hetkistä palkankorotusten yleistä tasoa.*

**C- palkkaliite (toimihenkilötehtävät**)

* 8.11. taulukkopalkka nousee 1,4 %, joten henkilökohtainen kokonaispalkka nousee kokonaisuudessaan 1,4 %.
* 1.3.2011 palkka nousee 1,25 %, jollei luoda tuottavuuspalkkamallia. Tuottavuuspalkkamallia on yritetty luoda edellisellä sopimuskaudella, mutta siinä ei ole onnistuttu.
* Palkkaryhmä C003 jaettiin kahdeksi ryhmäksi: C003A ja C003B. Ryhmään C003B sijoittuu jatkossa mm. lähivalmentaja ja laskutussuunnittelija. Näiden tehtävien lähtötaulukkopalkat korottuvat vähintään 67eurolla.

Lisäksi C-palkkaliitteen teksteihin tuli joitakin tarkennuksia ja parannuksia mm tehtävien palkkaryhmämuutoksissa alaspäin noudatetaan aina irtisanomisaikaa.

**Y-liite (myyntitehtävät)**

* 8.11. taulukkopalkka nousee 1,4 %, joten henkilökohtainen kokonaispalkka nousee kokonaisuudessaan 1,4 %.
* 1.3.2011 palkka nousee 1,25 %, jollei luoda tuottavuuspalkkamallia. Tilanne on sama kuin C-palkkaliitteen osalta.
* Y-palkkaliitteen tekstejä tarkennettiin ja palkkaryhmänmuutokseen tuli samanlainen kirjaus kuin C-palkkaliitteessä.

**Tärkeimpiä muutoksia työehtosopimuksessa**

Osa-aikaisten työntekijöiden työsopimusten työtunnit tarkistetaan 28.2.2011 mennessä vastaamaan todellista työaikaa. Tarkastelukausi on vuosi 2010. Tämän jälkeen osa-aikaisille maksetaan 1.3.2011 jälkeen tehdystä lisätyöstä 20 % korotettua tuntipalkkaa. Tällä toivotaan olevan vaikutusta siihen, että työsopimukset tulevat paremmin vastaamaan todellisuudessa tehtyjä tuntimääriä.

Työhönsidonnaisuuslisä nousee seuraavasti:

* yli tunnin ja enintään kahden tunnin väliseltä ajalta maksetaan 5,00 euroa ja
* yli kahden tunnin ajalta 10 euroa (aiemmin maksettiin 3,19 euroa kaikenpituisilta katkoilta).

**Yksityiskohtaiset päivitetyt tiedot työehtosopimuksesta löytyvät myöhemmin PAU:n verkkosivuilta** [www.pau.fi/](http://www.pau.fi/)

ILMOITUSTAULULLE